Wp/neu/Amerik

Amerik, namat an plurale, l'Amerikos, sar un mondopart, ke konsistar de du kontinentos de Ter, Nordamerik e Sudamerik.

Kulture, amba Amerikos, Australyo kun Oceanyo ed Antartik inkiudat al Nuva Mond, mo somyes lo nam “Nuva Mond” uzat nur ed exakte po Amerik. Geopolitike e linguistike, Amerik par an dividi in:
 * propale Nordamerik (kon Kanado, Usio, Mexik e veza islos, p.e. Groenland), Centralamerik (osa nordamerika landos sude de Mexik), Karibio (landos e kolonyos nel islos del Kariba mar) e propale Sudamerik (praktike enta teritor);
 * Anglalamerik (Anglosaksamerik), Fransalamerik e Latinamerik (vo espanal e portugalal domenar).

Amerik umat kon l'Artika Ocean nel Nord, kon lo Pacifika Ocean nel West e Sud-West, kon lo Kariba mar nel Nord-Est, kon l'Atlantika Ocean nel Est e Sud-Est. Nordamerik e Sudamerik separat nel Breco de Darién nel konfin de Panamo e Kolombio. Lo surfaco del Amerikos kon za islos 42.549.000 km², e lo popleyo sir cir 1,02 bilyon omos nel anyo 2021. Ar 35 nodependa landos e 26 kolonyos (2022).

Konexilos

 * https://www.wikidata.org/wiki/Q828